થરાદ પાલિકાએ પાણીના કાયમી નિકાલનો મહત્વાકાંક્ષી પ્રોજેક્ટ બનાવી સરકારમાં મોકલ્યો હતો.અને ચોમાસા પહેલાં પાસ થઇને આવી જવાની ધારણા પણ હતી.પરંતુ તાજેતરમાં જ કોઇ પુર્તતા કરવાની નિકળતાં ફાઇલ પાછી આવી હોવાનું પાલિકાના સદસ્ય પાસેથી જાણવા મળ્યું હતું.આમ એકાંતરા બે વર્ષે નગરની પ્રજાની ભારે ખુવારી થવા છતાં પણ કોઇ નક્કર પગલાં ભરાયા નથી. ત્યારે પાલિકા પણ ‘કંઇક’ કરી રહી છે તે બતાવવા ડિઝલનો ધુમાડો કરી પિંપળીયા તળાવનું પાણી ફાયટર મશીન વડે ભુગર્ભ ગટરમાં નાંખવાની કામગીરી હાથ ધરી છે.